A BIZOTTSÁG 2006/124/EK IRÁNYELVE
(2006. december 5.)
a vetőmagokon kívüli zöldségszaporító és -ültetési anyagok forgalmazásáról szóló 92/33/EGK tanácsi irányelv és a zöldségvetőmagok forgalmazásáról szóló 2002/55/EK tanácsi irányelv módosításáról
(EGT vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a vetőmagokon kívüli zöldségszaporító és -ültetési anyagok forgalmazásáról szóló, 1992. április 28-i 92/33/EGK tanácsi irányelvre (1) és különösen annak 1. cikke (3) bekezdésére,
tekintettel a zöldségvetőmagok forgalmazásáról szóló, 2002. június 13-i 2002/55/EK tanácsi irányelvre (2) és különösen annak 2. cikke (2) bekezdére és 45. cikkére,
mivel:
(1)
A 2002/55/EK irányelv nem vonatkozik minden, a 92/33/EGK irányelv hatálya alá vont zöldség nemzetségre és fajra. Indokolt oly módon kiterjeszteni a 2002/55/EK irányelv alkalmazási körét, hogy az ugyanazokra a nemzetségekre és fajokra vonatkozzon, mint a 92/33/EGK irányelv.
(2)
A 2002/55/EK és a 92/33/EGK irányelvek nem vonatkoznak a bizonyos új tagállamokban nagy mennyiségben termesztett pattogatni való vagy csemegekukoricára (Zea mays L.). Indokolt mindkét irányelv alkalmazási körét kiterjeszteni a Zea mays L. vonatkozásában. Bár a kukorica, beleértve a pattogatni való és csemegekukoricát is, gabonának minősül a közös agrárpolitikához kapcsolódó jogszabályok értelmében, a csemegekukorica és pattogatni való kukorica vetőmagjára a zöldségvetőmag forgalmazásáról szóló különleges jogszabályokat kell alkalmazni.
(3)
A tudomány fejlődése miatt a 92/33/EGK és a 2002/55/EK irányelvekben használt számos növénytani név helytelennek, vagy hitelességét tekintve kétségesnek bizonyult. Ezeket a neveket a nemzetközileg elfogadott nevekhez kell igazítani.
(4)
A 92/33/EGK és a 2002/55/EK irányelvet ezért ennek megfelelően módosítani kell.
(5)
Az ebben az irányelvben előírt intézkedések összhangban vannak a Mezőgazdasági, Kertészeti és Erdészeti Vetőmagok és Szaporítóanyagok Állandó Bizottságának véleményével,
ELFOGADTA EZT AZ IRÁNYELVET:
1. cikk
A 92/33/EGK irányelv II. mellékletében felsorolt nemzetségek és fajok helyébe az ezen irányelv mellékletében felsoroltak lépnek.
2. cikk
A 2002/55/EK irányelv a következőképpen módosul:
1.
A 2. cikk (1) bekezdésének b) pontjában felsorolt nemzetségek és fajok helyébe az ezen irányelv mellékletében felsoroltak lépnek.
2.
A II. melléklet 3. pontjának a) alpontja a következőképpen módosul:
a)
A táblázat a következő sorokkal egészül ki betűrend szerinti sorrendben:
„Allium fistulosum
97
0,5
65”
„Allium sativum
97
0,5
65”
„Allium schoenoprasum
97
0,5
65”
„Rheum rhabarbarum
97
0,5
70”
„Zea mays
98
0,1
85”;
b)
„Brassica oleracea (egyéb alfajok)” helyébe a következő szöveg lép: „Brassica oleracea (a karfiol kivételével)”;
c)
„Brassica pekinensis” helyébe a következő szöveg lép: „Brassica rapa (Kínai kel)”;
d)
„Brassica rapa” helyébe a következő szöveg lép: „Brassica rapa (Tarlórépa)”;
e)
„Lycopersicon lycopersicum” helyébe a következő szöveg lép: „Lycopersicon esculentum”.
3.
A III. melléklet 2. pontja a következőképpen módosul:
a)
A táblázat a következő sorokkal egészül ki betűrend szerinti sorrendben:
„Allium fistulosum
15”
„Allium sativum
20”
„Allium schoenoprasum
15”
„Rheum rhabarbarum
135”
„Zea mays
1 000”.
b)
„Brassica pekinensis” szövegrészt törölni kell;
c)
„Lycopersicon lycopersicum” helyébe a következő szöveg lép: „Lycopersicon esculentum”.
3. cikk
(1) A tagállamok legkésőbb 2007. június 30-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. Haladéktalanul eljuttatják a Bizottsághoz az említett rendelkezések szövegét, valamint az említett rendelkezések és ezen irányelv közötti megfelelést bemutató táblázatot.
Ezeket a rendelkezéseket 2007. július 1-jétől alkalmazzák. A tagállamok ugyanakkor 2009. december 31-ig elhalaszthatják a rendelkezések alkalmazását az alábbiakhoz tartozó fajták hivatalos elismerését illetően: Allium cepa L. (aggregatum csoport), Allium fistulosum L., Allium sativum L., Allium schoenoprasum L., Rheum rhabarbarum L. és Zea mays L.
A tagállamok által elfogadott rendelkezéseknek szövegükben hivatkozniuk kell erre az irányelvre, vagy hivatalos kihirdetésük alkalmával ilyen hivatkozással együtt kell megjelenniük. A hivatkozás módját a tagállamok határozzák meg.
(2) A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.
4. cikk
Ez az irányelv az Európai Unió Hivatalos Lapjában való közzétételét követő huszadik napon lép hatályba.
5. cikk
Ennek az irányelvnek a tagállamok a címzettjei.
Kelt Brüsszelben, 2006. december 5-én.